

**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE**

**01.01.2024. DO 31.12.2024.**

**-OPĆI DIO-**

PRIHODI I PRIMICI

Ukupno planirani prihodi poslovanja za 2024. godinu iznose 2.173.536 eura, izvršenje za razdoblje 1. siječnja 31. prosinca 2024. godine iznosi 1.776.846 eura, odnosno 82% godišnjeg financijskog plana. Fakultet kao proračunski korisnik osigurava sredstva za aktivnost A621003 Redovna djelatnost Sveučilišta J.J. Strossmayera u Osijeku kroz Državni proračun a to su plaće i materijalna prava zaposlenika sukladno dodijeljenim limitima Ministarstva znanosti i obrazovanja, odnosno Sveučilišta J.J. Strossmayera u Osijeku, za aktivnost A622122 Programsko financiranje javnih Visokih učilišta po zadanim limitima, planirani iznos sredstava za 2024. godinu iznosi 1.968.289 eura, izvršenje u godišnjem razdoblju 2024. godine iznosi 1.456.182 eura, odnosno 74% planiranih prihoda. Aktivnost A679090 Redovna djelatnost Sveučilišta u Osijeku (iz evidencijskih prihoda) odnosi se na izvore 31- vlastiti prihodi koje fakultet ostvaruje od programa cjeloživotnog učenja, u 2024. godini planirani su u iznosu 6.440 eura, a ostvareno 20.910 eura, pokrenuli smo novi program cjeloživotnog obrazovanja. Izvor 43 – namjenski prihodi koje fakultet ostvaruje od školarina, troškova upisa te dodatnih provjera motoričkih sposobnosti, u 2024. godini planirani su u iznosu 161.379 eura a izvršenje za godišnje razdoblje iznosi 287.713 eura. Najveći iznos prihoda na ovom izvoru ostvarujemo na upisima u novu akademsku godinu u mjesecu srpnju. Izvor – 52 prihodi s ovog izvora se planiraju samo ako postoji pisana obavijest koliko će sredstava određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Izmjenom i dopunom financijskog plana za 2024. godinu planirana su sredstva u iznosu 37.428 eura. Ovom izvoru financiranja pripada Erasmus mobilnost zaposlenika koji se ne planira ali se sredstva utroše do visine primljenih sredstava, za godišnje razdoblje 2024. iznose 8.341 eura, te prihod Županije Osječko-baranjske za sufinanciranje projekta „Zdravlje bez dobne granice“ te potpora organizaciji manifestacija u iznosu 3.700 eura.

RASHODI I IZDACI

Planirani rashodi poslovanja u 2024. godini iznose 2.125.089 eura, izvršenje za razdoblje 1. siječnja do 31. prosinca 2024. godine iznosi 1.691.282 eura, odnosno 78% godišnjeg financijskog plana. Najveći dio rashoda fakulteta odnosi se na plaće i materijalna prava zaposlenika iz izvora 11 Opći prihodi i primici koji su planirana za 2024. u iznosu 1.850.634 eura, izvršenje za razdoblje 1. siječnja do 31. prosinca 2024. iznosi 1.313.120 eura, što čini 71% planiranih rashoda na toj aktivnosti. Iz aktivnosti programskog financiranja javnih visokih učilišta isplaćuje se naknada vanjskih suradnika koji sudjeluju u izvođenju nastave te je planirano pokriće troškova za znanstveno istraživački rad zaposlenih i pokriće troškova redovitog poslovanja fakulteta, režija te nabava opreme kako bi se redovito odvijao nastavni proces. Planirani iznos rashoda za 2024. godinu iznosi 117.181 eura, a izvršenje za polugodišnje razdoblje 2024. godine iznosi 142.071 eura. Redovna djelatnost Sveučilišta u Osijeku - Planirani rashodi na izvoru 31 – vlastiti prihodi za 2024. godinu iznose 6.440 eura, u razdoblju 1.siječnja do 31. prosinca 2024. godine isplaćeni su troškovi izvođenja nastave programa cjeloživotnog učenja koja je realizirana u 2023. godini. u iznosu 5.852 eura. Planirani iznos rashoda na izvoru 43 – namjenski prihodi za 2024. godinu iznose 155.348 eura, izvršenje za razdoblje 1. siječnja do 31. prosinca 2024. iznosi 217.206 eura. Najveći iznos prihoda na ovom izvoru ostvarujemo na upisima u novu akademsku godinu u mjesecu srpnju. Iz ovog izvora pokrivaju se materijalni rashodi kao što su režijski troškovi, troškovi uredskog poslovanja, troškovi stručnog usavršavanja zaposlenika, troškovi službenog putovanja i reprezentacije, te ostali materijalni troškovi fakulteta. Izvor 52 – Eu projekti Sveučilišta odnosi se na mobilnost djelatnika kroz Erasmus projekte. Sredstva iz tog izvora se planiraju samo ako postoji pisana obavijest o uplati sredstava uplatitelja. Ukoliko sredstva nisu planirana prihodi se mogu trošiti do visine uplaćenih sredstava, za 2024. godine iznosi 8.341 eura, te prihod Županije Osječko-baranjske za sufinanciranje projekta „Zdravlje bez dobne granice“ te potpora organizaciji manifestacija u iznosu 3.700 eura

PRIJENOS SREDSTAVA IZ PRETHODNE U SLJEDEĆU GODINU

Stanje novčanih sredstava na računu na početku proračunske godine iznosilo je 112.187,57 eura, stanje novčanih sredstava na kraju proračunske godine iznosi 196.508,95 eura.

Fakultet je u prethodnim proračunskim godinama ostvarivao višak prihoda poslovanja u iznosu 100.644,93 eura. Odnosi se uglavnom na prihode iz prošlih proračunskih godina s izvora 43 prihod od školarina prijediplomskog i diplomskog studija. Preneseni višak s izvora 31 u iznosu 6.382 eura utrošen je za pokriće troškova izvođenja programa cjeloživotnog učenja. U 2024. godini fakultet je ostvario višak prihoda u iznosu 89.504,06 eura.

OBVEZE I POTRAŽIVANJA

Obveze na dan 31.12.2024. godine iznosile su 113.086,53 eura i najvećim dijelom sastoje se od obveza za plaću za prosinac 2024. godine, obveza za materijalne rashode i ostale tekuće obveze. Ukupan iznos obveza su nedospjele obveze koje će biti plaćene tijekom siječnja 2025. godine.

Ukupna potraživanja iznose 24.421,75 eura i odnose se na potraživanja za školarine.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 31.12.2024. |
| Ukupne obveze | 105.591,68 eura | 113.086,53 eura |
| Dospjele obveze | 0,00 | 0,00 |